Dacă ai ales hainele preferate din lână de merinos și te întrebi când și unde poți să le porți, citește în continuare. Fiind un material eficient termic, lâna este ideală pentru sezonul rece, pentru că îți oferă un surplus de căldură la nivelul corpului când temperaturile scad ușor. Când nimic nu te poate opri să te bucuri de o drumeție relaxantă în natură sau de o tură cu schiurile pe pârtie, hainele din lână de merinos își intră în rol.
Ai libertate de alegere și poți purta îmbrăcămintea din lână de merinos fie ca strat termic, fie ca strat intermediar. Datorită proprietăților sale, lâna captează căldura corpului și o menține la nivelul pielii. Dacă temperaturile scad mult sub 0 grade, îți recomandăm să folosești hainele din lână de merinos ca strat termic. În schimb, dacă temperaturile se mențin scăzute, dar cu valori pozitive, poți îmbrăca hainele din lână ca strat intermediar.